सलमान खान की इस ओपनिंग को अच्छा माना जा रहा है क्योंकि उनकी फिल्म 'बजरंगी भाईजान' 17 जुलाई, 2015 को रिलीज हुई थी जबकि 'सीक्रेट सुपरस्टार' भारत में अपनी रिलीज के तीन महीने के भीतर ही चीन में भी रिलीज हो गई थी. बता दें कि 'बजरंगी भाईजान' 'लिट्ल लोलिता मंकी गॉड अंकल' के नाम से 2 मार्च को चीन में रिलीज हुई है. इस फिल्म को चाइनीज लैंटर्न फेस्टिवल के मौके पर रिलीज किया गया. 'बजरंगी भाईजान' ने भारत में 320.34 करोड़ रु. का कारोबार किया था.